
LIETUVOS LIAUDIES BUITIES MUZIEJAUS GIDŲ ATESTAVIMO 
TVARKOS APRAŠAS

I. BENDROSIOS NUOSTATOS

1. Lietuvos liaudies buities muziejaus (toliau – Muziejaus) gidų atestavimo tvarkos aprašas nustato gidų (kurie nėra muziejaus darbuotojai), mokymų, atestavimo ir jų profesinį pasirengimą patvirtinančių leidimų išdavimo tvarką.
2. Gidų atestavimo tikslas - užtikrinti, kad muziejuje teikiamos gidų paslaugos būtų kokybiškos.
3. Gido profesinį pasirengimą patvirtinantis leidimas suteikiamas gidams, turintiems Lietuvos valstybinio turizmo departamento prie Ūkio ministerijos išduotus kvalifikacinius gido pažymėjimus ir atestuotiems muziejuje. Leidimas suteikia ir patvirtina teisę vesti ekskursijas muziejaus ekspozicijose. 

II. MOKYMŲ, ATESTAVIMO IR LEIDIMŲ IŠDAVIMO TVARKA

4. Gidų mokymus, atestavimą ir leidimų išdavimą vykdo Atestavimo komisija (toliau – Komisija) sudaryta direktoriaus įsakymu iš ne mažiau kaip 5 komisijos narių - muziejaus darbuotojų. 
5. Komisijos sudėtis įsakymu tvirtinama neribotam laikui. Komisijos sekretorius tvarko asmenų norinčių gauti leidimus dokumentus, leidimų žurnalą, teikia su atestavimu susijusią informaciją.
6. Mokymai atestacijai rengiami, kai gaunama ne mažiau kaip 10 prašymų. Esant poreikiui, mokymai gali būti rengiami dažniau, apie tai informuojant gidus jų prašymuose nurodytais kontaktais.
7. Gidų mokymų tvarka, prašymo dalyvauti mokymuose forma (Priedas Nr.1) ir leidimo atnaujinimo prašymo forma ((Priedas Nr.2) skelbiama muziejaus svetainėje www.llbm.lt 
8. Nustatytos formos prašymai dalyvauti mokymuose užpildomi ir siunčiami el. paštu: info@llbm.lt arba paštu adresu: J.Aisčio g. 2, Rumšiškės Kaišiadorių r. LT-56335. 
9. Atvykęs į mokymus gidas Atestavimo komisijai pateikia asmens tapatybę patvirtinančio dokumento kopiją, Valstybinės vartotojų teisių apsaugos tarnybos išduoto kvalifikacinio gido pažymėjimo kopiją ir vieną dokumentinę nuotrauką leidimui.
10. Mokestis už mokymus nustatomas muziejaus patvirtintų teikiamų paslaugų sąraše.
11. Asmuo, norintis gauti leidimą, privalo:
11.1. būti susipažinęs su muziejaus ekspozicijomis ir pasiruošęs pravesti parodomąją ekskursiją Atestavimo komisijai.
11.2. būti susipažinęs su šia Gidų atestavimo tvarka, Muziejaus lankymo taisyklėmis. 
12. Muziejus pagal galimybes sudaro sąlygas gidams, besirengiantiems atestacijai (pateikusiems nustatytos formos prašymą Muziejui ir sumokėjusiems mokestį už gidų atestavimą), gilinti žinias bei pasirengti ekspozicijų pristatymui: praveda mokomąsias paskaitas - ekskursijas, leidžia tris kartus nemokamai aplankyti Muziejų, pateikia informacinę medžiagą, konsultuoja iškilusiais klausimais.
13. Mokymai baigiami parodomąja ekskursija ir įskaita - testu, kurių laikas nustatomas atskiru atestavimo komisijos ir gidų susitarimu. Įskaitą - testą ir parodomąją ekskursiją priima ir vertina Atestavimo komisija. Vertinama įskaityta/neįskaityta. 
Komisijos sprendimas – suteikti atestaciją ar ne – įforminamas protokolu su Komisijos narių parašais.

14. Kai atestuojamojo asmens žinios įvertinamos neigiamai, Komisija paskiria kitą atestavimo datą, bet ne anksčiau kaip po 1 mėnesio. Pakartotinai atestavime asmuo gali dalyvauti ne daugiau kaip 2 kartus.
15. Atestavimo rezultatai pranešami ne vėliau kaip per 5 darbo dienas nuo sprendimo paskelbimo. 

III. LEIDIMŲ IŠDAVIMAS IR GALIOJIMAS

16. Leidimas, pasirašytas atestavimo komisijos pirmininko, išduodamas per 10 darbo dienų nuo atestavimo rezultatų pranešimo.
17. Leidimai registruojami leidimų žurnale. Leidimą gaunantis asmuo pasirašo patvirtindamas Leidimo gavimą. 
18. Leidimas išduodamas penkeriems metams. Pasibaigus jo galiojimo laikui, išduodamas naujas Leidimas, gidui sumokant nustatytą Leidimo atnaujinimo mokestį, kuris nurodytas muziejaus patvirtintų teikiamų paslaugų sąraše. 
19. Išduotas Leidimas yra vardinis, su asmens nuotrauka ir negali būti perduodamas kitiems asmenims.
20. Atestavimo komisijos nariai turi teisę bet kuriuo metu patikrinti, kaip vedamos ekskursijos. Tikrinant ekskursijas, atsižvelgiama į pateikiamos informacijos tikslumą, bendravimo įgūdžius, žinių lygį.
21. Nustačius, jog ekskursijos vedamos netinkamai, arba jei nustatomi šiurkštūs gido profesinės etikos ir/arba bendros muziejaus tvarkos pažeidimai, jeigu nesilaikoma rašytinių ir/arba žodinių Muziejaus atstovų nurodymų, Atestavimo komisija turi teisę vienašališkai pripažinti gido leidimą negaliojančiu.
22. Apie leidimo galiojimo nutraukimą Atestavimo komisijos sekretorius praneša raštu leidimo turėtojui per 7 darbo dienas nuo sprendimo priėmimo ir įrašo leidimo galiojimo sustabdymo datą į leidimų žurnalą. Gidas turi teisę dar kartą teikti prašymą atestacijai, tačiau ne anksčiau kaip praėjus 6 mėnesiams nuo leidimo pripažinimo negaliojančiu.
23. Pripažinus leidimą negaliojančiu, už leidimo išdavimą sumokėti mokesčiai, pateikti dokumentai, nuotraukos ir kt. negrąžinami.
24. Pametus ar kitaip praradus galiojantį leidimą, privaloma nedelsiant informuoti Muziejų. Tokiu atveju, naujas leidimas išduodamas gidui pateikus prašymą bei sumokėjus nustatytą administravimo mokestį, kuris yra nurodytas Muziejaus patvirtintų teikiamų paslaugų sąraše.

IV. BAIGIAMOSIOS NUOSTATOS

25. Gidas, gavęs muziejaus Leidimą, turi teisę nemokamai lankytis ekspozicijose, vesti ekskursijas, konsultuotis iškilusiais klausimais su Muziejaus specialistais, teikti savo pasiūlymus ir pastebėjimus, galinčius pagerinti Muziejaus lankytojų aptarnavimą ir privalo laikytis profesinės etikos normų, Muziejaus lankymo taisyklių.
26. Gidų atestavimo tvarka skelbiama muziejaus svetainėje www.llbm.lt 
27. Ši tvarka įsigalioja nuo jos priėmimo dienos. 




Priedas Nr.1
___________________________________________________________________
(vardas, pavardė)

____________________________________________________________________
(adresas)

____________________________________________________________________
(kontaktinis telefono Nr., elektroninio pašto adresas)

____________________________________________________________________
(kokiai gidų profesinei organizacijai priklausote/nepriklausote)


Lietuvos liaudies buities muziejui

P R A Š Y M A S
_____________
(data)

Prašau priimti mane į organizuojamus mokymus Lietuvos liaudies buities muziejaus gido atestacijai gauti ir išduoti leidimą, suteikiantį teisę vesti ekskursijas Lietuvos liaudies buities muziejaus ekspozicijose.
Su Lietuvos liaudies buities muziejaus atestavimo tvarkos aprašu esu susipažinęs/usi.
Pasirinkta mokymų data:_______________________________________________________
Gido pažymėjimo, išduoto Valstybinės vartotojų teisių apsaugos tarnybos, numeris ________________


Profesinė gido darbo patirtis metais _____________________________

Kalbos, kurias mokate ir praktikuojate dirbdamas/a gidu/e
Su kuriomis turizmo agentūromis dirbate_____________________________________________________


Užpildytą prašymą siųskite el. paštu: info@llbm.lt , vida.olechnoviciene@llbm.lt arba paštu adresu: J. Aisčio g. 2, Rumšiškės, Kaišiadorių r. LT-56335.
Daugiau informacijos: svetainėje www.llbm.lt , tel.  8 670 91471, 8 618 02516.




Priedas Nr.2
(vardas, pavardė)
(adresas)
(kontaktinis telefono Nr., elektroninio pašto adresas)
(kokiai gidų profesinei organizacijai priklausote/nepriklausote) 
Lietuvos liaudies buities muziejui
PRAŠYMAS
(data)
Prašau išduoti naują leidimą, suteikiantį teisę vesti ekskursijas Lietuvos liaudies buities muziejaus ekspozicijose, kadangi pasibaigė turimo galiojimo laikas.
Lietuvos liaudies buities muziejaus leidimo numeris ir galiojimo data ______________________________

Su Lietuvos liaudies buities muziejaus atestavimo tvarkos aprašu esu susipažinęs/usi.
Gido pažymėjimo, išduoto Valstybinės vartotojų teisių apsaugos tarnybos, numeris________________________
Profesinė gido darbo patirtis metais_________________________________________________________
Kalbos, kurias mokate ir praktikuojate dirbdamas/a gidu/e
Su kuriomis turizmo agentūromis dirbate_____________________________________________________


Užpildytą prašymą siųskite el. paštu: info@llbm.lt , vida.olechnoviciene@llbm.lt arba paštu adresu: J. Aisčio g. 2, Rumšiškės, Kaišiadorių r. LT-56335.
Daugiau informacijos: svetainėje www.llbm.lt , tel.  8 670 91471, 8 618 02516.

